Toshkent xalqaro universiteti. Toshkent xalqaro universiteti (TIU) – 2023-yildan oʻz faoliyatini yuritayotgan oliy taʼlim muassasasi. = Universitet tarixi = Mamlakatni modernizatsiya qilish, ijtimoiy-iqtisodiy jihatdan barqaror rivojlantirish uchun yuqori malakali kadrlar tayyorlash sifatini oshirish, inson kapitalini mehnat bozori talablari asosida rivojlantirish, oliy taʼlim bilan qamrov darajasini oshirish, xalqaro standartlar asosida yuqori malakali, kreativ va tizimli fikrlaydigan, mustaqil qaror qabul qila oladigan kadrlar tayyorlash, ularning intellektual qobiliyatlarini namoyon etishi va maʼnaviy barkamol shaxs sifatida shakllanishi uchun zarur shart-sharoit yaratish maqsadida oliy taʼlim sohasida nodavlat oliy taʼlim muassasasi sifatida Toshkent xalqaro universiteti (TIU) Oʻzbekiston Respublikasi Vazirlar Mahkamasining 02.11.2019 yildagi 900-son qarori bilan tashkil etildi hamda Oʻzbekiston Respublikasi Oliy taʼlim, fan va innovatsiyalar vazirligi tomonidan berilgan 146186-sonli litsenziyasi asosida faoliyat yuritmoqda. = Universiteti missiyasi = Universitet talabalarga yuqori sifatli taʼlim, ularni oʻzlari tanlagan yoʻnalishlar boʻyicha yetakchi mutaxassis boʻlishi uchun bilim va koʻnikmalar bilan taʼminlashga intiladi. Kreativlikni, tanqidiy fikrlashni va uzoq muddatli taʼlimni qoʻllab-quvvatlovchi oʻquv muhitini yaratishga intiladi. = Universitet tashkiliy tuzilmasi = = Umumiy maʼlumotlar = Universitet kampusida 4 ta bino boʻlib (umumiy sigʻimi 1700 kishi), undagi barcha auditoriyalari zamonaviy oʻquv va texnik vositalar bilan jihozlangan. 300 oʻrinli talabalar turar joyi, bir vaqtning oʻzida 150 talabaga xizmat koʻrsatadigan zamonaviy axborot-resurs markazi hamda 150 oʻrinli oshxonasi bor. = Dasturlar = Xalqaro hamkorlik. Toshkent xalqaro universiteti Janubiy Koreyaning 7 ta yetakchi oliy taʼlim tashkiloti, xususan, Seul milliy universiteti, Shungang universiteti, Sejong universiteti, Hankuk universiteti, Solbrij xalqaro biznes maktabi, Kangvun milliy universiteti hamda boshqa dunyoning nufuzli oliy taʼlim muassasalari bilan ikki tomonlama hamkorlik oʻrnatgan. Bu taʼlim muassasalarining barchasi dunyoning hamda Osiyoning nufuzli universitetlari qatorida turadi. = Grantlar = Toshkent xalqaro universiteti qabul stipendiyalari orqali talabalarga moliyaviy yordam beradi. Ushbu stipendiyalar abituriyentning ingliz tilini bilishi, oʻquv yutuqlari va darsdan tashqari mashgʻulotlarga jalb etilishi kabi omillarni hisobga olgan holda taqdim etiladi. Qabul stipendiyalari oʻqish xarajatlarini qoplaydi va odatda umumiy oʻqish narxining 25% dan 100% gacha oʻzgaradi. Bakalavriat talabalariga – Bir yil Magistratura talabalariga – Bir yil = Toʻlov kontrakt miqdorlari = Kunduzgi taʼlim shakli Iqtisodiy sohalar – 22 000 000 soʻm IT sohalar – 22 000 000 soʻm Taʼlim – 18 000 000 soʻm Xorijiy til sohalari – 20 000 000 Masofaviy taʼlim shakli Iqtisodiy sohalar −18 000 000 soʻm Taʼlim – 15 000 000 soʻm Magistratura mutaxassisliklari – 25 000 000 soʻm = Qabul jarayoni = Toshkent xalqaro universitetida qabul jarayoni may oyidan avgust oyiga qadar davom etadi. Hujjatlar universitet qabul platformasi orqali onlayn hamda bevosita universitetga kelib amalga oshiriladi. = Imtihon jarayoni = Universitetga kirish uchun imtihonlar taʼlim yoʻnalishlar xususiyatidan kelib chiqqan holda test, suhbat va yozma koʻrinishda boʻlib otishi mumkin. = Rektor = Jun Yong Wook 2023 – h.v. = Ilmiy tadqiqot va innovatsiyalar = Ilmiy kengash faoliyati. Toshkent xalqaro universiteti huzurida ilmiy darajalar beruvchi DSc. 22/29.12.2023.I.175.01 raqamli Ilmiy kengash 08.00.07–Moliya, pul muomalasi va kredit hamda 08.00.16–Raqamli iqtisodiyot va xalqaro raqamli integratsiya ixtisosligi boʻyicha faoliyat yuritadi. = Qiziqarli faktlar = Toshkent xalqaro universiteti rektori Jun Yong Wook Koreya respublikasi fuqarosi hisoblanadi va Menejment boʻyicha Ph. D. ilmiy darajasini, Sloan School of Management, M. I.T., Kembrij, MA, AQSHda yoqlagan. = Manbalar =